Jujuba holá

Jujuba holá (Ziziphus jujuba) je subtropický listnatý strom/ker z čeľade rešetliakovité. Pestuje sa pre svoje jedlé plody (čínske datle).

 Rozšírenie 
Domestifikovaná bola v Južnej Ázii približne v roku 9000 pred Kr.Gupta, Anil K. "Origin of agriculture and domestication of plants and animals linked to early Holocene climate amelioration", Current Science, Vol. 87, No. 1, 10 July 2004, 59. Indian Academy of Sciences. Dnes existuje viac ako 400 kultivarov.

Presné prirodzené rozšírenie jujuby nie je známe kvôli rozsiahlemu kultivovaniu. Predpokladá sa ale, že bolo v južnej Ázii, medzi Libanonom, severnou Indiou a južnou a strednou Čínou, a pravdepodobne aj v juhovýchodnej Európe, ale tam bola asi introdukovaná.Rushforth, K. (1999). Trees of Britain and Europe. Collins .

 Opis 
Ide o malý listnatý strom alebo ker, ktorý dosahuje výšku 5 – 12 metrov, zvyčajne s tŕnitými vetvami. Listy sú lesklé, zelené, vajcovitého tvaru, 2 až 7 cm dlhé a 1 až 3 cm široké, s troma výraznými žilami na základni a jemnými zúbkami na okraji. Kvety sú malé, široké 5 mm, s piatimi nenápadnými žltozelenými okvetnými lístkami. Ovocie je jedlá oválna kôstkovica 1,5 až 3 cm dlhá. Keď je nezrelá, je hladko-zelená, s konzistenciou a chuťou podobnou jablku. Dozretá má hnedú až purpurovo-čiernu farbu a pri dozretí s vráskavým povrchom podobne ako malá datľa. Má jedno tvrdé jadro, podobné ako má olivaRushforth, K. (1999). Trees of Britain and Europe. Collins ., ktoré obsahuje dve semená.

 Použitie 
Ovocie sa využíva ako potravina a prísada do jedál, džemov, alkoholu, octu. Plody sa jedia čerstvé alebo sušené.

Ovocie a semená sa používa v tradičnej čínskej a kórejskej medicíne, kde veria, že znižuje stresMill Goetz P. "Demonstration of the psychotropic effect of mother tincture of Zizyphus jujuba"  Phytotherapie 2009 7:1 (31–36) a tradične pre svoje antifungálne, antibakteriálne, protivredové a protizápalové účely a sedáciu.Jiang J.-G., Huang X.-J., Chen J., Lin Q.-S.,"Comparison of the sedative and hypnotic effects of flavonoids, saponins, and polysaccharides extracted from Semen Ziziphus jujube", Natural Product Research 2007 21:4 (310–320)Mahajan R.T., Chopda M.Z. "Phyto-pharmacology of Ziziphus jujuba mill – A plant review" Mahajan R.T., Chopda M.Z. Pharmacognosy Reviews 2009 3:6 (320–329)

 Referencie 

 Iné projekty 

Kategória:Rešetliakovité
Kategória:Najmenej ohrozené druhy
Kategória:Okrasné stromy
Kategória:Ovocie
Kategória:Doplnky stravy